হামি
হামি ২০১৮ সালের নন্দিতা রায় ও শিবপ্রসাদ মুখোপাধ্যায় পরিচালিত একটি ভারতীয় বাংলা চলচ্চিত্র। এটি প্রযোজনা করে উইন্ডোজ প্রোডাকশন। অরিন্দম চট্টোপাধ্যায় ও অনিন্দ্য চট্টোপাধ্যায় সঙ্গীত পরিচালনা করেছেন। সুপ্রিয় দত্ত চিত্রগ্রহণ ও মলয় লাহা সম্পাদনা করেছেন। এটি পরিবেশনা করেন ইরোস ইন্টারন্যাশনাল। এই চলচ্চিত্রটি বাচ্চাদের বিদ্যালয়ের বন্ধুত্বের গল্প বলে। ট্রেড ম্যাগাজিন অনুযায়ী, এটি ২০১৮ সালে বাংলা সিনেমায় সর্বোচ্চ আয়কারী চলচ্চিত্র ছিল। বক্স অফিস সফলতার পর, ২০২২ সালের ডিসেম্বরে এর দ্বিতীয় কিস্তি হামি ২ প্রেক্ষাগৃহে মুক্তি পায়। রাজেশ নায়ার চলচ্চিত্রটির মালায়ালম স্বত্ব অধিগ্রহণ করেন, যিনি একই গল্পের উপর ভিত্তি করে সল্ট ম্যাঙ্গো ট্রি তৈরি করেছেন।